text: Fuld cykeltyv anholdt med gevær og patroner bagpå
  20 juli 2014 kl. 03.46
  En beruset tyv cyklede rundt med jagtgevær og ammunition på Vejrup Storegade mellem Vejrup og Bramming. Derhjemme havde han flere våben.
  Den 38-årige blev anholdt fredag aften, da han cyklede rundt på en stjålen cykel med et jagtgevær. På bagagebæreren havde han skarpe patroner.
  -Vi er ved at afhøre ham her til formiddag. Han var for beruset i går, fortæller vagtchefen hos Syd- og Sønderjyllands Politi til TV SYD.
  Hjemme hos den 38-årige fandt politiet yderligere to våben, selvom manden ikke har nogen våbentilladelse.
  